CELEX: 62019TN0316
Language: da
Date: 2019-05-23 00:00:00
Title: Sag T-316/19: Sag anlagt den 23. maj 2019 — BU mod Kommissionen

15.7.2019   
            
            
               DA
            
            
               Den Europæiske Unions Tidende
            
            
               C 238/27
            
         
      Sag anlagt den 23. maj 2019 — BU mod Kommissionen
      (Sag T-316/19)
      (2019/C 238/32)
      Processprog: italiensk
      
         Parter
      
      
         Sagsøger: BU (ved advokat E. Bonanni)
      
         Sagsøgt: Europa-Kommissionen
      
         Sagsøgerens påstande
      
      Sagsøgeren har nedlagt følgende påstande:
      
                  —
               
               
                  Kommissionens afgørelse af 2. august 2018 annulleres.
               
            
                  —
               
               
                  Kommissionen tilpligtes at betale et beløb på 21 440 EUR.
               
            
                  —
               
               
                  Kommissionen tilpligtes at betale morarenter fra den 23. januar 2017 og indtil den endelige betaling.
               
            
                  —
               
               
                  Kommissionen tilpligtes at betale erstatning for de lidte tab på 500 000 EUR eller et andet beløb efter ret og billighed.
               
            
                  —
               
               
                  Kommissionen pålægges at betale sagsomkostningerne.
               
            Subsidiært:
      
                  —
               
               
                  Kommissionen tilpligtes at anerkende, at den foreliggende sag er omfattet af det særlige tilfælde i artikel 10 i den fælles ordning (som var gældende før 2006), og dermed at tilbagebetale det beløb, der principalt er nedlagt påstand om.
               
            Mere subsidiært:
      
                  —
               
               
                  Kommissionen tilpligtes at indhente en udtalelse fra lægeudvalget i overensstemmelse med artikel 20 og 22 i den fælles ordning.
               
            
         Søgsmålsgrunde og væsentligste argumenter
      
      Ansættelsesmyndigheden har afvist at anvende artikel 10 i den fælles ordning vedrørende risikodækning for ulykker og erhvervssygdomme, som var gældende før den 1. januar 2006, på sagsøgeren, hvis invaliditet var blevet anerkendt som vedvarende og total som følge af erhvervssygdom, for så vidt angår tilbagebetaling af behandling i forbindelse med lukningen af en »okklusion«, som er skadelig for sagsøgerens åndedrætssystem, der er påvirket af erhvervssygdommen.
      Til støtte for søgsmålet har sagsøgeren anført tre anbringender:
      
                  1.
               
               
                  Rapporten udarbejdet af sagsøgerens læge og det opnåede resultat efterlader ingen tvivl om, at behandlingen heraf hastede og var nødvendig som omhandlet i ordningens artikel 10.
               
            
                  2.
               
               
                  Princippet om god administration er blevet tilsidesat som følge af, at eksperten, som den af ansættelsesmyndigheden udpegede læge havde adgang til, havde modtaget en ufuldstændig dokumentation, og at de tre læger, der intervenerede i denne fase, udviste en usædvanlig uetisk adfærd, herunder afvisningen af næsens grundlæggende funktion og navnlig beskyttelsen af sagsøgerens nedsatte åndedrætssystem mod infektioner, samt afslag på lukning af okklusionen.
               
            
                  3.
               
               
                  Ansættelsesmyndighedens afviste at anvende artikel 22 i den fælles ordning analogt på sagsøgeren i stedet for artikel 23, som blev anset for ikke-anvendelig, hvorimod ansættelsesmyndighed selv anmodede Præsidenten for Domstolen om at anvende artikel 22 med henblik på at udpege en »anden læge«: Lægeudvalget vil sikre sagsøgeren, at mandatet er formuleret korrekt, og at journalen er fuldstændig.